laion/Wikipedia-Exotic huggingface dataset:
ליגת העל המולדובית

ליגת העל המולדובית (במולדובנית: Divizia Naţională, הליגה הלאומית) היא ליגת הכדורגל הבכירה במולדובה. הליגה הוקמה בשנת 1992 עם היפרדות מולדובה מברית המועצות. בליגה שמונה מועדוני כדורגל, ובתום כל עונה הקבוצה שמסיימת במקום האחרונות מתמודדת על הזכות להישאר בליגה מול קבוצה מהליגה השנייה. להלן הקבוצות המתמודדות בליגת העל המולדובית בעונת 2022/2023: בזמן שליטת ברית המועצות במולדובה SSR, לכל רפובליקה סובייטית הייתה אליפות רפובליקה אזורית, ומעליה הייתה ליגת המשנה הסובייטית, ממנה היו מעפילות הקבוצות מכל ברית המועצות הסובייטית לליגה הבכירה, ליגת העל הסובייטית. הקבוצות המולדוביות לא הצליחו כמעט להעפיל לליגה הבכירה, למעט קבוצה אחת ניסטרו קישינב (כיום נקראת זימברו קישינב), ששיחקה בליגה 11 עונות אך ללא הישגים. שאר הקבוצות המולדוביות הגיעו רק לליגת המשנה אחרי שזכו באליפות המקומית אך לא הצליחו לעלות לליגת העל. אלו הן אליפויות שנחשבות ללא רשמיות, אשר התאחדות הכדורגל המולדובית איננה מכירה בהן כיום. קבוצה המסומנת בכתב מודגש זכתה בגביע המולדבי של התקופה הסובייטית באותה העונה והשלימה דאבל מקומי (לא רשמי). אלו הקבוצות שזכו באליפויות המקומיות במולדובה הסובייטית בין השנים 1945 - 1991. לאחר שמולדובה החזירה עצמאות מלאה התאחדות הכדורגל המולדבית העצמאית החדשה (ה-FMF) פתחה את הליגה המולדבית הבכירה ובאותה העונה הפכה ההתאחדות לחברה רשמית בפיפ"א ואופ"א, והליגה מתקיימת מאז. קבוצה המסומנת בכתב מודגש זכתה בגביע המולדובי באותה העונה והשלימה דאבל מקומי. אתר האינטרנט הרשמי של ליגת העל המולדובית
טוני וייטרס

אנתוני קית' וייטרס (באנגלית: Anthony Keith Waiters;‏ 1 בפברואר 1937 – 5 בנובמבר 2020), היה שוער כדורגל ומאמן אנגלי. ווייטרס היה המאמן של נבחרת קנדה כאשר העפילה לראשונה למונדיאל 1986. טוני וייטרס החל את הקריירה שלו בשנת 1958 במועדון הכדורגל החובבני בישוף אוקלנד מהליגות הנמוכות באנגליה. לאחר מכן עבר למקלספילד טאון ובמקביל שיחק בנבחרת החובבים של אנגליה במאי 1959. לאחר שזוהה על ידי מאמן בלקפול, רון סוארט, הוא הפך לשחקן כדורגל מקצועי. הוא רשם במדי המועדון למעלה מ-250 הופעות במועדון. במהלך השנים הוא אף שיחק במדי נבחרת אנגליה ובנוסף נבחר לסגל הראשוני (הרחב) של אלף רמזי למונדיאל 1966, אך בסופו של דבר לא נכנס לסגל הסופי. וייטרס פרש ב-1967, אך חזר מפרישה ב-1970, לאחר שנפצע שוערה של ברנלי, פיטר מלור. הוא פרש סופית ב-1972. ב-1973, וייטרס החל את קריירת האימון שלו בנבחרת הנוער של אנגליה אותה הוביל לאליפות אירופה שנערכה באיטליה. לאחר מכן הוא אימן בפלימות' ארגייל אותה הוביל לעלייה ב-1975. ב-1977 הפך וייטרס למאמנה הראשי של קבוצת ונקובר וייטקאפס הקנדית ששיחקה בליגת ה-NASL, ובשנת 1979 הוביל אותה לאליפות. ב-1981, הוכרז וייטרס כמאמנה של נבחרת קנדה. וייטרס אף עזר לנבחרת האולימפית של קנדה להעפיל עד לרבע גמר אולימפיאדת 1984, וב-1985 זכה עם הנבחרת הלאומית בגביע הזהב של CONCACAF ואף העפיל עמה למונדיאל 1986. שמו של טוני וייטרס הוכנס להיכל התהילה של הכדורגל הקנדי בשנת 2001 ולהיכל התהילה של קולומביה הבריטית בשנת 2019. ונקובר וייטקאפס NASL (1): 1979 נבחרת קנדה גביע הזהב (1): 1984 מדיה וקבצים בנושא טוני וייטרס בוויקישיתוף טוני וייטרס, באתר Transfermarkt טוני וייטרס, באתר Soccerway טוני וייטרס, באתר National Football Teams טוני וייטרס, באתר FootballDatabase.eu פרופיל המאמן, באתר Transfermarkt Alex Yannis, SOCCER; CANADIANS AND M.I.S.L. AT ODDS FOR CUP, ‏April 5, 1986 IN MEMORY OF TONY WAITERS, HALL OF FAME HONOURED MEMBER, ‏November 10, 2020
קרנז'י אנטואן

קרנז'י אנטואן (בצרפתית: Carnejy Antoine; נולד ב-27 ביולי 1991 בפריז שבצרפת) הוא כדורגלן האיטי-צרפתי המשחק בעמדת החלוץ בקבוצת פיירנסה מהליגה הפורטוגלית השנייה בכדורגל ובנבחרת האיטי. עד שנת 2022 שיחק אנטואן בקבוצות נואזי-לה-סק, ברטיקס, פר-לה-מזייר, סנט-ז'אן-לה-בלאן, סנט-פריבה-סנט-ממין ואורליאן מהליגות הנמוכות בצרפת ובבלגיה. ב-19 בינואר 2022 חתם על חוזה לשנה וחצי בקאזה פיה א.ק. מהליגה הפורטוגלית השנייה. בתום עונת 2021/2022 העפיל עם המועדון לליגת העל הפורטוגלית. בסך הכול ערך 21 הופעות ליגה במדי המועדון, בהן הבקיע חמישה שערים. ב-31 בינואר 2023 חתם בהפועל חיפה מליגת העל הישראלית. ב-5 ביוני 2021 ערך אנטואן את הופעת הבכורה שלו בנבחרת האיטי, בניצחון 0–10 על נבחרת איי טרקס וקייקוס במסגרת מוקדמות מונדיאל 2022. במשחק זה הבקיע את שלושת שערי הבכורה שלו בנבחרת. קרנז'י אנטואן, באתר Transfermarkt קרנז'י אנטואן, באתר Soccerway קרנז'י אנטואן, באתר National Football Teams קרנז'י אנטואן, באתר FootballDatabase.eu Carnejy Antoine assina pelo Casa Pia AC! בחשבון הפייסבוק הרשמי של קאזה פיה א.ק., 19 בינואר 2022 (בפורטוגזית) דורון בן דור, ‏רשמית: הפועל חיפה הודיעה על צירופו של אנטואן, באתר ONE‏, 31 בינואר 2023
ארתאח

ארתאח (בערבית: ارتاح) הוא שם של כפר מדרום לטולכרם, בגובה של כ-95 מטר מעל פני הים, שבתחילת 1967 הפך לשכונה הדרומית בעיר. על פי וילנאי מקור השם קשור באגדה הערבית כי כאן נח יעקב אבינו, באחד מנדודיו בארץ. משמעות המלה הערבית ראחה (راحة) היא - מנוחה. ראה להלן - אתרים בכפר. בכפר מפוזרים רצפות פסיפס, שרידי בתים, שרידי חומות, בורות ועוד שמתוארכים לתקופה הרומית. עד סיום סלילת הקטע של כביש 4 בין רעננה וחיפה במהלך המרד הערבי הגדול, עברה הדרך הראשית מתל אביב לחיפה בין קלקיליה לטולכרם באירתח. בעקבות הסכמי שביתת הנשק בתום מלחמת העצמאות, בהן קיבלה ישראל את השטח עד המסילה המזרחית ההיסטורית, נמצאה אירתח בגדה המערבית של ממלכת ירדן קרובה מאוד לקו הירוק ולמסילת הרכבת. בתחילת 1967 התנהל משא ומתן בין הנהגת הכפר ועיריית טולכרם שתוצאתו הייתה סיפוח הכפר לעיר וחיבור הכפר לרשת החשמל של טולכרם. כאמור, ב 1967 הפך הכפר לחלק מהעיר טולכרם ותושביו נכללו במספר תושבי העיר. אחת המשפחות העתיקות בכפר היא משפחת אלפאח'ורי (الفاخوري), שנקראת כך על שום עיסוקה בעבר: קדרוּת. במפקד האוכלוסין של שנת 1931 נמנו ארבעה נוצרים בין תושבי הכפר. שטח הכפר היה 2,949 דונם, מתוכם 2,539 דונם בבעלות פרטית ועוד 410 דונם במושע. על אף היותו פרבר של העיר טולכרם, ארתח נמצאת בשטח B בשל הסמיכות לגדר ההפרדה. התושבים מגדלים עצי הדר, שקדים, ענבים ותאנים וכן גידולי שדה. היישוב מחובר לרשת המים של טולכרם בשנות השבעים ונבנתה בריכת אגירה, אך החקלאות נשענת עדיין על מי גשמים וכן שלוש בארות ארטזיות. "בנות יעקב" (بنات النبي يعقوب): על פי וילנאי כאן היה מקום מנוחתו של יעקב אבינו ומדובר בשיבוש. השם המקורי היה בְּנָאיָאת יעקוב (بنايات يعقوب), כלומר הבניין של יעקב והוא השתבש לבָּנּאת יעקב (بنات يعقوب), כלומר הבנות של יעקב. מדובר במבנה עתיק בן שני חדרים גדולים, עם שתי כיפות. במבנה משובצים אבנים גדולות ולידו פזורים שרידי עמודים, בית בד, בורות מים ועוד. בעבר נהגו לחגוג במקום את "חג הנביא יעקב" והיו מגיעים אנשים מטול כרם ומהכפרים הסמוכים, לבקר במקום, להדליק נרות ולקיים נדרים. מקאם שיח' עותמאן (مقام الشيخ عثمان): מערה ובה קברו של שיח' עותמאן. לא ידוע מיהו, אך התושבים מאמינים שהוא אחד מהצדיקים הקדושים. מקאם אל-סִת מרים (مقام الست مريم): מערה על שם אשה אלמונית. בעבר נהגו לבוא להתפלל במערה. אתר האינטרנט הרשמי של ארתאח (בMunicipality of Tulkarm) מדיה וקבצים בנושא ארתאח בוויקישיתוף עם פוקדים, דבר, 8 באוקטובר 1967 מפה עם סימון הכפר, 1918 (באנגלית) הוכנה על ידי צבא בריטניה, באתר הספרייה הלאומית, אוסף המפות ע"ש ערן לאור זאב וילנאי, אריאל - אנציקלופדיה לידיעת א"י, עם עובד, 1976, עמ' 340 ג. שרוני, רעמים באירתח, מעריב, 22 בספטמבר 1967 Palestine Remembered, إرتاح - Irtah ארתאח, Palestine Remembered, 2008 ابو توفيق אבו תאופיק, قرية ارتاح הכפר ארתאח, Palestine Remembered
SIG MCX

SIG MCX היא משפחה של כלי ירייה שתוכננו ויוצרו על ידי זיג זאואר, מיוצרים הן בדגמים סלקטיביים של אש והן בדגמים חצי אוטומטיים בלבד, וכוללים מערכת בוכנות גז קצרת מהלך, אשר עברה בירושה מתת-מקלע SIG MPX הקודם. ה-MCX זמין בתצורות רובה, קרבין, רובה קצר קנה ואקדח (התצורה האחרונה תואמת בדרך כלל את ההגדרה של קרבין קומפקטי אך בעלת סד אקדח ולא קת רגילה או מתקפלת). הרובה פותח לכדי דגם ה-Spear אשר אומץ בקליבר .277 Fury (‏6.8x51 מ"מ) תחת השם XM7 על ידי צבא ארצות הברית ב-2022. בשנת 2023 במהלך מלחמת חרבות ברזל, פרסם דובר צה"ל תמונות של הנשק בשימוש יחידת שלדג. מדיה וקבצים בנושא SIG MCX בוויקישיתוף "MCX VIRTUS" (באנגלית). sigsauer.com. נבדק ב-5 בינואר 2019. {{cite web}}: (עזרה) "2017 SIG SAUER Catalog". dcatalog.com. SIG Sauer. נבדק ב-26 בפברואר 2017. {{cite web}}: (עזרה) https://twitter.com/idfonline/status/1731197127471063527?s=20, X (formerly Twitter)
הולנד באירוויזיון 1960

הולנד באירוויזיון 1960 השתתפה עם השיר "Wat een geluk" (בעברית: "איזה מזל"), שבוצע על ידי הזמר ההולנדי רודי קרל. זוהי השתתפותה החמישית של הולנד בתחרות הזמר של האירוויזיון. השיר והזמר נבחרו ב-Nationaal Songfestival (אנ') של אותה שנה. הקדם הלאומי נערך באולפני AVRO (אנ') בהילברסום, בהנחייתב של האני ליפס. בגמר התחרו שמונה שירים, כאשר כל השירים הוצגו פעמיים על ידי שני זמרים שונים. פעם אחת עם תזמורת מלאה ופעם אחת בתזמורת מצומצמת יותר. פורמט בחירת השיר והזמר היה זהה לפורמט שהיה נהוג בשנה הקודמת, מלבד העובדה שבאותה שנה כל זמר הופיע פעם אחת בלבד כך שהיו 16 משתתפים בסך הכול. השיר הזוכה נבחר על ידי הצבעות של חברי השיפוט השונים, לאחר מכן, ועדה מומחית החליטה מי משני המבצעים של השיר הזוכה ייצג את הולנד באירוויזיון. לאחר הכרזת "Wat een geluk" כשיר הזוכה, חבר המושבעים בחר ברודי קרל על פני אנני פאלמן (אנ') כמבצע השיר. ב-29 במרץ 1960 הופיע קרל על בימת האירוויזיון. הוא שר עשירי בסדר ההופעות, לפני גרמניה אחרי שווייץ. לאחר ספירת הקולות הגיע קרל למקום ה-12 עם שתי נקודות בלבד. ESC National Finals - Netherlands 1960 "Results of the Final of London 1960". Eurovision Song Contest. ארכיון מ-27 במרץ 2021. נבדק ב-27 במרץ 2021. {{cite web}}: (עזרה)
ויקטור ורניקוס

ויקטור ורניקוס-יורגנסון (ביוונית: Βίκτορ Βερνίκος Γιούργκενσεν; נולד 23 באוקטובר 2006) הוא זמר-יוצר יווני-דני, ייצג את יוון באירוויזיון 2023, שהתקיים בליברפול שבממלכה המאוחדת, עם השיר "What They Say" ("מה שהם אומרים"). ורניקוס נולד ב-23 באוקטובר 2006 באתונה לאב דני ולאם ממוצא יווני. בגילים ארבע, שמונה ועשר התחיל ללמוד נגינה על פסנתר, פיתוח קול ונגינה על גיטרה בהתאמה. כבר בגיל 11 החל לכתוב את שיריו, ומאז 2021 להפיקם באופן מסחרי. בשנת 2022 הגיש ורניקוס לתאגיד השידור היווני את מועמדתו לייצוג המדינה באירוויזיון 2023, שיתקיים בליברפול. ב-28 בדצמבר נחשף כי שירו, "What They Say", עבר את שלב הסינון המקדים, ונכלל ברשימה הקצרה של התאגיד עם עוד שישה מועמדים. לאחר מכן נמנה בין שלושת המועמדים האחרונים. ב-30 בינואר 2023 הוכרז על ידי ERT כנציג יוון הנבחר לאירוויזיון הקרוב. הוא יהיה האמן הצעיר ביותר שייצג את המדינה בתחרות. ב-11 במאי 2023 ביצע ורניקוס את "What They Say" על בימת חצי הגמר השני של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי. מדיה וקבצים בנושא ויקטור ורניקוס בוויקישיתוף ויקטור ורניקוס, ברשת החברתית אינסטגרם ויקטור ורניקוס, סרטונים בערוץ היוטיוב ויקטור ורניקוס, במסד הנתונים הקולנועיים IMDb (באנגלית) ויקטור ורניקוס, באתר אפל מיוזיק (באנגלית) ויקטור ורניקוס, באתר ספוטיפיי ויקטור ורניקוס, באתר סאונדקלאוד (באנגלית) ויקטור ורניקוס, באתר Last.fm (באנגלית) ויקטור ורניקוס, באתר MusicBrainz (באנגלית) ויקטור ורניקוס, באתר דיזר ויקטור ורניקוס, באתר Discogs (באנגלית) ויקטור ורניקוס, באתר Genius ויקטור ורניקוס, באתר טיידל (באנגלית) Giagkinis, Ioannis (30 בינואר 2023). "Ο 16χρονος Βίκτωρ Βερνίκος εκπρόσωπος της Ελλάδας στη Eurovision 2023". Euronews. נבדק ב-30 בינואר 2023. {{cite web}}: (עזרה) Ventzios, Nikos. "Eurovision 2023: Ολοκληρώθηκε η υποβολή συμμετοχών στην ΕΡΤ - Ποιοι είναι υποψήφιοι! [UPDATE]". OGAE Greece. נבדק ב-13 באוקטובר 2022. {{cite web}}: (עזרה) Pappas, Konstantinos. "ΕΛΛΑΔΑ: Τα εφτά τραγούδια που βρίσκονται στην τελική ευθεία για την Eurovision 2023!". OGAE Greece. נבדק ב-28 בדצמבר 2022. {{cite web}}: (עזרה) Argyriou, Giannis. "It's the final countdown: One of them will represent Greece at Eurovision 2023!". Eurovision Fun. נבדק ב-19 בינואר 2023. {{cite web}}: (עזרה) Skalioni, Dafni. "Eurovision 2023: Τα τρία τραγούδια που προκρίνονται στην τελική φάση για την ελληνική συμμετοχή". ERT News. נבדק ב-19 בינואר 2023. {{cite web}}: (עזרה) "Eurovision 2023: Την Ελλάδα θα εκπροσωπήσει ο 16χρονος Βίκτωρ Βερνίκος με το τραγούδι «What they say»". ERT News. נבדק ב-30 בינואר 2023. {{cite web}}: (עזרה) Eurovision 2023 Semi-final 2 Results
תגית מטא

תגיות מטא (באנגלית: Meta Tag) הן תגיות HTML שנועדו לתאר מידע על אתר אינטרנט, יוצרו, תכונותיו ועוד, תגיות המטא הם חלק מקטלוגי Meta data, שהם האופן שבו מקטלגים מידע המתאר באופן קצר וענייני גופי תוכן (דף אינטרנט, מסמך, מאמר, ספר...). תגיות מטא הן הייצוג באינטרנט לקטלוג המטא-דאטה. בתהליך קטלוג דפי האינטרנט נעשה שימוש בשני סוגים של תגיות מטא: (שני הסוגים נכתבים באותו מיקום בטקסט): תגיות המתארות את האתר או הדף כך שאפשר יהיה להכניסו לאינדקס בצורה נכונה, תגיות המקנות שליטה טובה יותר על פעולות הדפדפן (תגיות מסוג HTTP-EQUIV) הכוונה לפעולות מהסוג של האם לאחסן את המידע בזיכרון מטמון, מעבר אוטומטי לכתובת אחרת, רענון דף וכדומה. בראש (head) כל דף אינטרנט שמור מקום לתגיות מטא המציגות מידע על האתר. תגיות אלו אינן נראות על ידי הגולשים אבל נראות על ידי מנועי החיפוש, ובכך מאפשרות למנוע החיפוש ליצור תוצאות חיפוש תואמות למילות המפתח שהגולשים מחפשים. נושא תגיות מטא הוא חלק מתחום האופטימיזציה וקידום אתרים במנועי חיפוש (SEO). Humans.txt ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו. סוגים שונים של תגיות מטא שכדאי להכיר, מתוך אתר מסה מדיה.
מיודנטוזאורוס

מיודנטוזאורוס (שם מדעי: Miodentosaurus; מילולית: "לטאת מעטת שיניים") הוא סוג נכחד של זוחל ימי מסדרת התאלטוזאוריה, מקבוצת הדיאפסידים אשר חי במשך הטריאס בסין שלפני 235 עד 221.5 מיליון שנה. זוחל זה תואר בידי החוקרים Y. N. Cheng‏, X. C. Wו-T. Sato בשנת 2007, לאחר שנחשף בתצורות שיאווה (אנ') שגוויג'ואו, בסין ונכלל בו מין יחיד - Miodentosaurus brevis, שמשמעותו: קצר. סוג זה השתייך לקבוצה של זוחלים ימיים שחיו רק במשך הטריאס והוא הגיע לפי הערכות עד לאורך 4.4 מטרים. הדבר הופך אותו לגדול מבני סדרתו, אולי לצד הסוג Askeptosaurus ושל הקונביספינה (Concavispina). נמצאו ממנו מפרקים גפיים וזנב וכן אגן ירכיים וחוליות בודדות. היו לו טפרים שטוחים וארוכים וזנב מוארך שעזרו לו לנוע ביעילות במים בדומה ללוטרה או תנין. ככל הנראה הוא היה אוכל דגים וטרף דומה. מדיה וקבצים בנושא מיודנטוזאורוס בוויקישיתוף מיודנטוזאורוס, באתר GBIF (באנגלית) Wu, Xiao-Chun; Cheng, Yen-Nien; Sato, Tamaki; Shan, Hsi-Yin (2009). "Miodentosaurus brevis Cheng et al. 2007 (Diapsida: Thalattosauria): Its postcranial skeleton and phylogenetic relationships". Vertebrata PalAsiatica. 47 (1): 1–20 Cheng, Yen-Nien; Wu, Xiao-Chun; Sato, Tamaki (2007). "A new Thalattosaurian (Reptilia: Diapsida) From the Upper Triassic of Guizhou, China". Vertebrata PalAsiatica. 45 (3): 246–260
קונביספינה

קונביספינה (שם מדעי: Concavispina; מילולית: "קוצים קעורים") הוא סוג נכחד של זוחל ימי מסדרת התאלטוזאוריה, מקבוצת הדיאפסידים אשר חי במשך הטריאס בסין שלפני 237 עד 228 מיליון שנה. הסוג ידוע ממאובנים שהתגלו בתצורות שיאווה (אנ') שבגוויג'ואו, בסין וכללו שרידי עמוד שדרה, חוליות צוואר וגב ועצמות גפיים וכן שרידי לסת עליונה קמורה ומעוקלת כלפי מעלה, ממנה קיבל את שמו. הסוג תואר ב-2013 והוא כלל מין בודד - Concavispina biseridens. זוחל זה היה שוכן ימים שנע בצורה גלית במים בדומה לתנין או לוטרה ולפי ממצאיו נראה שהגיע לאורך של 364 ס"מ, כשרבע ממנה כללה הגולגולת באורך 50 ס"מ. הדבר הופך אותו לסוג השני בגודלו לסדרתו לאחר קרובו המיודנטוזאורוס. לזוחל היו שיניים דומות לשיני לטאה, קטנות יחסית שנועדו ללכוד טרף כמו דגים במים. מדיה וקבצים בנושא קונביספינה בוויקישיתוף קונביספינה, באתר GBIF (באנגלית) Massare, Judy A. (1987-06-18). "Tooth morphology and prey preference of Mesozoic marine reptiles". Journal of Vertebrate Paleontology. 7 (2): 121–137. doi:10.1080/02724634.1987.10011647. ISSN 0272-4634. Liu, J.; Zhao, L. J.; Li, C.; He, T. (2013). "Osteology of Concavispina biseridens (Reptilia, Thalattosauria) from the Xiaowa Formation (Carnian), Guanling, Guizhou, China". Journal of Paleontology. 87 (2): 341–350. doi:10.1666/12-059R1.1. S2CID 83684967.
יוג'ין או'ניל

יוּג'ין גלדסטון אוֹ'ניל (באנגלית: Eugene Gladstone O'Neill‏; 16 באוקטובר 1888 – 27 בנובמבר 1953) היה מחזאי אמריקאי, זוכה פרס פוליצר ופרס נובל לספרות. יוג'ין אוניל נולד בברודוויי, בחדר מלון. אביו היה שחקן ואת רוב ילדותו העביר במסעות עם הוריו. אוניל סולק מאוניברסיטת פרינסטון בגלל מעשה קונדס שעשה ובשל סכסוך עם ההנהלה. לאחר סילוקו מהאוניברסיטה עבר בין עבודות ועיסוקים שונים, ביניהם כתב בעיתון לונדוני, שחקן תיאטרון ומחפש זהב בהונדורס. אולם, לאחר שקרא ספר של ג'וזף קונרד, החליט לצאת אל הים והפליג באניה לבואנוס איירס, המשיך לאפריקה הדרומית ומשם חזר לבוסטון. לאחר שלקה במחלת השחפת אושפז בבית חולים, שם החל לכתוב את מחזותיו הראשונים. בהמשך, פגש אוניל בניו יורק קבוצת שחקנים, שייסדו תיאטרון ניסיוני וחיפשו כישרונות חדשים. שם החלו מחזותיו, שזכו לאהדה רבה מחברי הקבוצה, להיחשף לציבור. בשנת 1924 חבר אוניל לאנשי תיאטרון נוספים בעיר והחל לכתוב מחזות המבוססים על ניסיונו כימאי. מחזותיו מתאפיינים בגיוון רב מבחינת הנושאים העולים בהם וכן מבחינת המבנה שלהם: בחלק ממחזותיו בחר אוניל להאריך את המחזה ל-9 מערכות אשר הוצגו במשך שלושה ערבים רצופים. במהלך חייו צצו בעיות שונות במחזותיו של אוניל, משהביע אובדן תחושת שייכות לעולם וכן איבד את אמונתו באלוהים, רגשות אשר השפיעו על כתיבתו. בתו אונה נישאה לקולנוען צ'ארלי צ'פלין כשהייתה בת 18 וצ'פלין בן 54. בעקבות זאת, החרים או'ניל את בתו ולא ראה אותה שוב עד יום מותו. נכדתו היא השחקנית ג'רלדין צ'פלין ונינתו היא השחקנית אונה צ'פלין. בשנת 1936 זכה אוניל בפרס נובל על הישגיו בספרות והיה למחזאי האמריקאי הראשון אשר זכה בפרס זה. כמו כן, זכה בלא פחות מ-4 פעמים בפרס פוליצר. מחזותיו הנודעים ביותר: "מסע ארוך אל תוך הלילה", "מעבר לאופק", "לכל ילדי האלוהים יש כנפיים", "האל הגדול בראון", "הפסקה מוזרה", "מוכר הקרח בא", "האבלות יאה לאלקטרה". בישראל הוצגו מחזותיו: "הקיסר ג'ונס", "תשוקה בצל האילנות" (שהוצגו על ידי התיאטרון הקאמרי) "ניצוץ של משורר", "אנה כריסטי" (שהוצג על ידי הבימה) אסירי הקרח (שהוצג על ידי סטודיו דרמטית משכן בירושלים) ו"מסע ארוך אל תוך הלילה" שהוצג בארץ כמה פעמים. בשנת 1930 הופק הסרט אנה כריסטי בכיכובה של גרטה גרבו. מסע ארוך אל תוך הלילה, עברית: יעקב אורלנד, תשוקה בצל הבוקיצות, עברית: יאיר בורלא, מסדה, תל אביב, 1968. ליל ירח לממזר, מחזה בארבע מערכות, עברית - תרצה אתר, הבמאי - דוד מוכתר-סמוראי, תל אביב. אנה כריסטי, עברית - נסים אלוני, רמת גן, מרכז ישראלי לדרמה ליד "בית צבי" בית הספר לאמנות הבמה והקולנוע, תשמ"ו 1986. איש הקרח, עברית - רבקה משולח, תל אביב. "הקוף השעיר", נוסח עברי גד רימון. מיכל אפרת, "ניצוץ של מתרגם, תרגום דיאלקט כמשקף תהליכי טמיעה וניכור בתרגום 'ניצוץ של משורר' ליוג’ין אוניל", בקורת ופרשנות, 38, 2005. אתר האינטרנט הרשמי של יוג'ין או'ניל (באנגלית) יוג'ין א'וניל, האבל יאה לאלקטרה, תסכית בעברית, מרץ 1956. הקלטת שידור רדיו מתוך אוסף תקליטי קול ישראל באתר הספרייה הלאומית יוג'ין או'ניל, באתר פרס נובל (באנגלית) יוג'ין או'ניל, באתר "Find a Grave" (באנגלית) יוג'ין או'ניל, באתר אנציקלופדיה בריטניקה (באנגלית) כתבי יוג'ין או'ניל בפרויקט גוטנברג (באנגלית) יוג'ין או'ניל (1888-1953), דף שער בספרייה הלאומית יוג'ין או'ניל, במסד הנתונים הקולנועיים IMDb (באנגלית) יוג'ין או'ניל, באתר AllMovie (באנגלית) יוג'ין או'ניל, במסד הנתונים הקולנועיים KinoPoisk (ברוסית) יוג'ין או'ניל, באתר MusicBrainz (באנגלית) יוג'ין או'ניל, באתר Discogs (באנגלית) יוג'ין או'ניל, בארכיון הבימה
נאוסטנוזאורוס

נאוסטנוזאורוס (שם מדעי: Neosteneosaurus; משמעות השם: "סטנוזאורוס חדש") הוא סוג נכחד של דמוי-תנין מהקבוצה ת'לאטוסוכים, אשר התקיים בין היורה התיכון ליורה העליון שלפני 165 עד 158 מיליון שנה מזמננו באירופה. דמוי-תנין זה ידוע מממצאי מאובנים שהתגלו בתצורות חימר אוקספורד (Oxford Clay Formation) וב-"Marnes de Dives" שבנורמנדי, צרפת. הסוג תואר ב-2020 ונכלל בו מין יחיד - Neosteneosaurus edwardsi. מין זה כבר היה ידוע מ-1868 אך הוא תואר כחלק מהסוג סטנוזאורוס (Steneosaurus). מין נוסף שתואר ב-1913, Steneosaurus hulkei היום נחשב לשם נרדף למין הנוכחי. מדענים שחקרו את דגימות דמוי-תנין זה העלו שהגיע לאורך של 7 מטרים. שנה לאחר מכן אומת אורכו רק ל-6.6 מטרים, אך עדיין הוא נותר דמוי-התנין הגדול ביותר הידוע שהתקיים ביורה התיכון. הוא שחה במימי ים טתיס וטרף זוחלים ימיים אחרים, דגים, סרטנים ועוד בפיו העטוי בשיניים שטוחות יחסית שהזכירו לסתות של סרקוסוכוס. מדיה וקבצים בנושא נאוסטנוזאורוס בוויקישיתוף Johnson, Michela M.; Young, Mark T.; Brusatte, Stephen L. (2020). "The phylogenetics of Teleosauroidea (Crocodylomorpha, Thalattosuchia) and implications for their ecology and evolution". PeerJ. 8: e9808. doi:10.7717/peerj.9808. PMC 7548081. PMID 33083104. Young, MT; Rabi, M.; Bell, MA; Foffa, D.; Steel, L.; Sachs, S.; Peyer, K. (2016). "Big-headed marine crocodyliforms and why we must be cautious when using extant species as body length proxies for long-extinct relatives". Palaeontologia Electronica. 19 (3): 1–14. doi:10.26879/648.
סיקוזאורוס

סיקוזאורוס (שם מדעי: Sycosaurus) הוא סוג נכחד של תראפסיד ממשפחת הגורגונופסיים, אשר התקיים בסוף הפרם בטנזניה שלפני 259 עד 252.3 מיליון שנה מזמננו. הסוג תואר למדע ב-1924 בידי החוקר סידני ה. הויטון (אנ') ממאובנים מ-"Usili Formation" שבטנזניה, כשבעבר זוהה עם הסוג ליקנופס. נכללו בסוג 2 מינים: Sycosaurus laticeps - תואר ב-1924 Sycosaurus nowaki - תואר ב-1936 הסינאפסיד היה בינוני בגודלו באורך של 1.2 עד 2.5 מטרים, כשהיה דומה מאוד לרובידגיה מאותו אזור. אורך הגולגולת הגיע ל-34 עד 24 ס"מ והוא היה בעל לסתות ארוכות בעלות נשיכה מרשימה אך חלל עיניים קטן יחסית. מבנה הלסתות כלל 5 שיניים חותכות עליונות ולצידיהם שיניים דמויות-ניבים ומקדמת הלסת זוג אחד של ניבים ארוכים שבלטו מחוץ ללסת. מבנהו של הסיקוזאורוס מרמז שהיה צייד מהיר של אוכלי צמחים מתקופתו, בעיקר תראפסידה אחרים כמו הכיסטצפאלוס. מדיה וקבצים בנושא סיקוזאורוס בוויקישיתוף סיקוזאורוס, באתר האנציקלופדיה של החיים (באנגלית) סיקוזאורוס, באתר GBIF (באנגלית) "Sycosaurus". Fossilworks. Kammerer CF. (2016) Systematics of the Rubidgeinae (Therapsida: Gorgonopsia) PeerJ 4:e1608 https://doi.org/10.7717/peerj.1608 Sycosaurus - Palaeocritti - a guide to prehistoric animals". www.palaeocritti.com. Retrieved 2022-09-09.
ביסל

האם התכוונתם ל... ויליאם הנרי ביסל – פוליטיקאי אמריקאי וילסון ביסל – פוליטיקאי אמריקאי מינה ביסל – ביולוגית איראנית-אמריקנית ביסלי
יעקב קוסטרינסקי

ד"ר יעקב קוסטרינסקי (1896 – יולי 1982) היה אגרונום, מוותיקי התחנה לחקר החקלאות, חוקר פלחה. קוסטרינסקי נולד בשנת 1896 בכפר ליד בריסק. הוא למד בישיבה ובמלחמת העולם הראשונה היה קצין בחיל הפרשים של צבא רוסיה, וממקימי הצבא האדום. הוא למד חקלאות בבית הספר לחקלאות בחרקוב והיה חבר בצעירי ציון והחלוץ. בשנת 1924 הוא הוגלה לשלוש שנים לקירגיזיה בגלל פעילותו הציונית, ושם הועסק כאגרונום ממשלתי. לאחר שנה הוסכם על קיצור עונשו בתנאי שיעזוב את ברית המועצות וקוסטרינסקי עלה לארץ ישראל בסוף 1925. הוא התיישב בנהלל ועבד בחקלאות כדי להכיר את החקלאות הישראלית, בערבים לימד עולים חדשים עברית. עם הקמת תחנת הניסיונות ליד גבת, הוזמן קוטרינסקי לעבוד בתחנה. לאחר פטירתו של מנהל התחנה בגבת, מרדכי וילקנסקי, בשנת 1935, עבר לרחובות למרכז של התחנה לחקר החקלאות. בשנת 1956 הוא סיים לימודי תואר שלישי באוניברסיטה העברית בירושלים. קוסטרינסקי התמחה במחקר הפלחה ועסק במיוחד בטיפוח זנים שיאפרו גידול של דגנים שונים בישראל בחקלאות ממוכנת. הוא עסק בין השאר בטיפוח חיטה, שיפון, חריע וחמצה. מחקר רב השקיע בניסיונות להחזיר את גידול השומשום לישראל, גידול שהיה נושא עבודת הדוקטורט שלו. הוא הוציא שני כרכים בשם "גידול תבואות" על גידול הפלחה בישראל, ספרים שנחשבו לתנ"ך של גידולי השדה בישראל. בשנת 1964 קיבל את פרס העבודה. קוסטרינסקי התחתן עם דבורה לבית פאיאנס, ונולדו להם בן, מרדכי, ובת רבקה ברטל. יעקב קוסטרינסקי, אתר מכון וולקני דוד גורן, חופן אחד של שומשום, על המשמר, 20 באוקטובר 1970 חיים לנדאו, החוקר הוא בעל היובל, על המשמר, 19 בספטמבר 1971 י' קוסטרינסקי, איפה ואיפה, דבר, 13 בספטמבר 1926 יעקב קוסטרינסקי, צנוע ורב פעלים, דבר, 7 באוגוסט 1935 40 שנה בשדות, למרחב, 6 בפברואר 1964 שיפון בארץ, הצופה, 28 באוקטובר 1947 מחקר מקיף להפצת החומצה במשק היהודי, דבר, 2 באוקטובר 1960 אהרן פריאל, פותחו זנים משופרים של שומשום וחומוס, מעריב, 28 באפריל 1976 השומשום חוזר לישראל, דבר, 25 באפריל 1956 גידול שומשומין הוכתר בהצלחה, על המשמר, 16 באוגוסט 1956 חיים פירקש, הרחבת גידול השומשום בארץ, הצופה, 27 באפריל 1960 מחקרים לפיתוח זני שומשום, הצופה, 9 בינואר 1961 אברהם פלג, האגרונום י. קוסטרינסקי חיבר "ת"נך הפלחה" הישראלי, מעריב, 4 בפברואר 1964 הנמקות פרס העבודה, דבר, 6 בפברואר 1964 דבורה קוסטרינסקי ז"ל, מעריב, 20 במאי 1984 ד"ר יעקב קוסטרינסקי ז"ל, דבר, 19 ביולי 1982